kardosdrur/scandi-wiki huggingface dataset:
Emil Kostadinov

Emil Kostadinov (på bulgarsk: Емил Костадинов) (født 12. august 1967 i Sofia, Bulgarien) er en tidligere bulgarsk fodboldspiller, der spillede som angriber hos flere europæiske klubber, samt for Bulgariens landshold. Af hans klubber kan blandt andet nævnes portugisiske FC Porto, spanske Deportivo La Coruña samt FC Bayern München i Tyskland.

Landshold 
Kostadinov spillede i årene mellem 1988 og 1998 70 kampe for Bulgariens landshold, hvori han scorede 26 mål. Han deltog blandt andet ved både VM i 1994 og VM i 1998, hvor han i førstnævnte var med til at føre holdet helt frem til semifinalerne. Desuden var han en del af landets trup til EM i 1996.

Kostadinov blev verdensberømt i fodboldverdenen den 17. november 1993, da det bulgarske landshold i den sidste kvalifikationskamp til VM i 1994 stod overfor en næsten umulig opgave – da kravet for kvalifikation til slutrunden var en sejr på udebane i Paris over Frankrigs verdensstjerner. Efter at franskmændene havde bragt sig foran, og tingene syntes afklarede, scorede Kostadinov to mål, hvoraf det afgørende til 2-1 blev scoret præcis da måltavlen i Paris viste 89 minutter og 59 sekunder. Bulgarerne var dermed klar til VM, hvor de sluttede som nr. 4, mens franskmændene var ude.

Eksterne henvisninger 
 Footballdatabase.eu spillerinfo 
 Kostadinovs legendariske mål på Parc des Princes 

Fodboldspillere fra Bulgarien
Fodboldspillere fra PFC CSKA Sofia
Fodboldspillere fra FC Porto
Fodboldspillere fra Deportivo La Coruña
Fodboldspillere fra Fenerbahçe SK
Fodboldspillere fra FC Bayern München
Fodboldspillere fra Mainz 05
Personer fra Sofia
Fodboldspillere fra Tigres UANL
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Daniel Borimirov

Daniel Bojtsjeva Borimirov (på bulgarsk: Даниел Боримиров) (født 15. januar 1970 i Vidin, Bulgarien) er en tidligere bulgarsk fodboldspiller, der spillede som midtbanespiller hos Levski Sofia i sit hjemland, hos tyske 1860 München samt for Bulgariens landshold. I sine første år som seniorspiller var han desuden tilknyttet klubben FC Bdin.

Landshold 
Borimirov spillede i årene mellem 1993 og 2004 70 kampe for Bulgariens landshold, hvori han scorede ét mål. Han deltog blandt andet ved både VM i 1994 og VM i 1998, hvor han i førstnævnte var med til at føre holdet helt frem til semifinalerne. Desuden var han en del af landets trup til EM i 1996 og EM i 2004.

Eksterne henvisninger 
 Footballdatabase.eu spillerinfo
 Information om karriere på LevskiSofia.info 

Fodboldspillere fra Bulgarien
Fodboldspillere fra PFC Levski Sofia
Fodboldspillere fra 1860 München
Personer fra Vidin
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2004
Henrik 6. af England

Henrik 6. af England (6. december 1421 Windsor Castle – formentlig myrdet 22. maj 1471  i Tower of London var konge af England 1422-61 og 1470-1471, hvor han døde.

Liv 
Henrik 6. af England blev født den 6. december 1421 på Windsor Castle uden for London. Han var søn af Henrik 5. og Katherine af Valois. Hans far døde i 1422, og Henrik 6. blev konge et år gammel. Han blev kronet i Westminster Abbey den 6. november 1429, en måned før han fyldte otte. Han blev den 15.december 1431 kronet til konge af Frankrig. Han tog først magten, da han var blev myndig i 1437, samme år som hans mor døde.

Han afsluttede Hundredeårskrigen mellem England og Frankrig.

Eksterne henvisninger 

 Lekopen.dk 

 

Konger af England
Huset Lancaster
Ljuboslav Penev

Ljuboslav Mladenov Penev ( ; født 31. august 1966 i Dobritj, Bulgarien) er en tidligere bulgarsk fodboldspiller, der spillede som angriber hos flere bulgarske og spanske klubber, samt for Bulgariens landshold. Af hans klubber kan blandt andet nævnes CSKA Sofia i hjemlandet, samt Valencia CF og Atlético Madrid i Spanien.

Landshold 
Penev spillede i årene mellem 1987 og 1998 62 kampe for Bulgariens landshold, hvori han scorede 13 mål. Han deltog blandt andet ved EM i 1996 og VM i 1998.

Eksterne henvisninger 
 Footballdatabase.eu spillerinfo

Fodboldspillere fra Bulgarien
Fodboldspillere fra PFC CSKA Sofia
Fodboldspillere fra Valencia CF
Fodboldspillere fra Atlético Madrid
Fodboldspillere fra Celta de Vigo
Trænere for Bulgariens fodboldlandshold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Michael Mann

Michael Kenneth Mann (født den 5. februar 1943) er en amerikansk filminstruktør, manuskriptforfatter og filmproducer. Han har for sit arbejde modtaget nomineringer fra internationale organisationer og dommerkomitéer, bl.a. fra British Academy of Film and Televison Arts, Cannes og Academy of Motion Picture Arts and Sciences. Han har to gange produceret ceromonien ved Academy Awards, første gang i 1999 ved den 72. udgave af Academy Awards og anden gang i 2004 ved den 74. udgave af ceromonien. Michael Mann har lavet film siden slutningen af 1960'erne, og det engelske filmmagasin Total Film placerede ham som nr. 28 på deres liste  100 Greatest Directors Ever.

Filmografi (udvalg)

Eksterne henvisninger

Noter 

Filmproducere fra USA
Filminstruktører fra USA
Manuskriptforfattere fra USA
Benito Martínez

Benito Martínez Abrogan (19. juni 1880 – 11. oktober 2006) var en cubaner, som hævdede, at han var verdens ældst levende person. Han påstod, at han blev født 19. juni 1880 i nærheden af Cavaillon, Haiti, men han havde ingen dokumenter, som kunne bevise dette. Cubansk sygehuspersonel udtalte, at han var mindst 119 år da han døde, men hvordan de kom frem til denne alder, blev aldrig offentliggjort.

Personer fra Cuba
Hundredårige
Blow Up Your Video

Blow Up Your Video er et album med det australske hård rock-band AC/DC.

Albummet blev produceret af Harry Vanda og George Young, der også tidligere havde samarbejdet med bandet. Dette var også sidste album med Simon Wright.

Spor 
Alle sange er lavet af Young, Young og Johnson

"Heatseeker" – 3:50 
"That's the Way I Wanna Rock 'n' Roll" – 3:43 
"Meanstreak" – 4:08 
"Go Zone" – 4:26 
"Kissin' Dynamite" – 3:58 
"Nick of Time" – 4:16 
"Some Sin for Nuthin'" – 4:11 
"Ruff Stuff" – 4:34 
"Two's Up" – 5:19 
"This Means War" – 4:23 

Der blev indpillet to sange mere, "Snake Eye" og "Borrowed Time", men disse blev kun udgivet på singlerne til "Heatseeker" og "That's the Way I Wanna Rock 'n' Roll". Demo-optagelser af "Let It Loose" and "Alright Tonight" blev stjålet og lagt på bootleg-album. De blev derfor taget af albummet.

Musikere 
Brian Johnson – vokal
Angus Young – Lead guitar, bagvokal
Malcolm Young – Rytme guitar, Lead guitar, bagvokal
Stevie Young – Rytme guitar, bagvokal og han var med på Tour fra 3 maj 1988 til november 1989 
Cliff Williams – Bas guitar, bagvokal
Simon Wright – Trommer

AC/DC-album
Album fra 1988
Hardrock-album
Warehouse 13

Warehouse 13 er en amerikansk tv-serie. Serien debuterede på SyFy (tidligere Sci Fi Channel) den 7. juli 2009.

vist på Netflix

Eksterne henvisninger 

 Warehouse 13  officielt website (SyFy)
 
 Warehouse 13 på TVSerie-Guiden.dk

Dramaserier fra USA
Science fiction-tv-serier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Syfy
Mental (tv-serie)

Mental er en amerikansk tv-serie skabt af Dan LeVine. Serien debuterede på Fox den 26. maj 2009.

Eksterne henvisninger 
 Mental  officielt website (Fox)
 
 Mental på TVSerie-Guiden.dk

Dramaserier fra USA
Tv-serier fra Colombia
Amerikanske tv-serier fra 2000'erne
Tv-programmer fra Fox Broadcasting Company
Medicinske-tv-serier fra USA
The Philanthropist

The Philanthropist er en amerikansk tv-serie skabt af Tom Fontana, Charlie Corwin og Jim Juvonen. Serien debuterede på NBC den 24. juni 2009.

Eksterne henvisninger 
 The Philanthropist officielt website (NBC)
 
 The Philanthropist på TVSerie-Guiden.dk

Dramaserier fra USA
Amerikanske tv-serier fra 2000'erne
Tv-programmer fra NBC
Hawthorne

Hawthorne er en amerikansk tv-serie. Serien debuterede på TNT den 16. juni 2009.

Eksterne henvisninger 
 Hawthorne  officielt website (TNT)
 
 Hawthorne på TVSerie-Guiden.dk

Dramaserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra TNT
Medicinske-tv-serier fra USA
Grundfrekvens

Grundfrekvensen er den laveste rene tone (sinussvingning) i en tone spillet af et instrument. En tone består af denne grundfrekvens og en eller flere overtoner, ofte mange overtoner, med forskellig styrke, hvilket tilsammen giver tonen dens klang.

Kammertonen

Kammertonen har grundfrekvensen 440 Hz, overtonerne er heltalige multiplum af 440 Hz (880, 1320, 1760 Hz osv). Ved fouriertransformation kan man finde forholdet mellem grundtone og overtoner i en tone.

Musikteori
Tour de France 1998

Tour de France 1998 blev arrangeret fra 11. juli til 2. august 1998. Løbet startede med tre etaper i Irland. Marco Pantani vandt samlet foran sidste års vinder Jan Ullrich og Bobby Julich. Erik Zabel vandt sin tredje grønne trøje i træk. Christophe Rinero tog bjergtrøjen. Tom Steels vandt fire etaper.

Løbet var ramt af en af historiens største dopingskandaler – Festina-affæren. Willy Voet, medhjælper på Festina-holdet var på vej ind i Frankrig, da han blev arresteret med store mængder af dopingprodukter. Som en følge af dette førte gentagne politirazziaer til, at der blev fundet doping på rum tilhørende TVM-holdet, og rytterne protesterede mod behandlingen med en gå-langsomt-aktion på 17. etape. Resultaterne fra etapen blev annulleret. De spanske hold trak sig fra løbet.

Sammenlagt

Etaper

Eksterne henvisninger 

 Resultater

1998
Cykelløb i 1998
Knick Knack

Knick Knack er en computeranimeret kortfilm fra Pixar, der blev udgivet i 1989. Kortfilmen var instrueret af John Lasseter.

Handling 
En snemand, der er fanget inde i en snekugle (kaldet Knick) vil rigtig gerne hen til en pæn "Sunny Miami"-nipsting, i den anden ende af hylden. Knick forsøger mange forskellige ting for at komme ud af snekuglen, og da det endelig lykkedes ham at komme ud, falder han ned i en fiskebowle. Han bliver et kort øjeblik rasende indtil han får øje på en "Sunny Atlantis"-havfrue-nipsting, og Knick forsøger øjeblikket lidt at løbe/svømme hen til hende. I samme øjeblik falder Knicks snekugle ned over ham og fanger ham igen.

Versioner 
Kortfilmen er blevet udgivet i to versioner, og de har begge været vist i 3D og 2D. 

Det blev oprindeligt vist i 3D i 1988 ved et animationsshow. Den helt originale version blev vist før Walt Disneys Tiny Toy Stories og også før Toy Story Deluxe CAV Laserdisc Edition, men begge disse er ude af salg. 

Filmen blev fuldstændig ombygget og omstruktureret før dens premiere i biograferne, før Find Nemo. Til denne version fik både "Miami" og "Atlantis"-nipstingene en brystreduktion og havfruen fik i stedet for et par søstjerne, en bh på, højest sandsynlig for at gøre filmen mere familievenlig.

Anmeldelse 
I 1990, vandt kortfilmen en Best Short Film award ved Seattle International Film Festival og i 2001 udvalgte Terry Gilliam filmen som en af de ti bedste film igennem tiden.

Kilder

Eksterne links 
 Information at Pixar's site 
 
 The Big Cartoon DataBase entry for Knick Knack

Tegnefilm fra USA
Koncertforeningen

Koncertforeningen i København stiftedes 1874 af yngre musikvenner med det formål at opføre større musikværker, for soli, kor og orkester, særlig nyere frembringelser, såvel
inden- som udenlandske. 1893 indstillede den sin virksomhed.

Den musikalske ledelse har under hele foreningens levetid været i hænderne på Otto Malling, de første år i forening med C.F.E. Horneman, 1878—82 med P.E. Lange-Müller, mens J.C. Fabricius har været formand. For Københavns musikliv har Koncertforeningen haft en meget væsentlig betydning, dels ved at tage sig af yngre danske komponisters
arbejder, dels ved at fremføre de betydeligste store kor- og orkesterværker af udlandets nyere komponister. Ved sin afslutning overlod foreningen sit arkiv, bestående blandt andet af 150 partiturer, til Det Kongelige Bibliotek, hvor det opbevares under navnet Koncertforeningens Arkiv.

Se også 
 Musikforeningen, stiftet 1836, populært kaldet "Gades Musikforening", der førte et mere konservativt repertoire
 Palækoncerterne – Den nordiske Musikfest i Kjøbenhavn 1888 – Om musikalske foreninger i Musikken i Danmark
 Dansk Koncertforening - stiftet 1901

Litteratur 
 Torben Schousboe: "Koncertforeningen i København. Et bidrag til det københavnske musiklivs historie i slutningen af det 19. århundrede" i Dansk Årbog for Musikforskning 6, (1968-72), s. 171-209.
 Lars Børge Fabricius: Træk af dansk Musiklivs Historie m. m. : omkring Etatsraad Jacob Christian Fabricius' Erindringer. København 1975. 
 Nils Schiørring: Musikkens historie i Danmark, bd. III, s 72ff

Kilder 
 Opslag af operarepetitør S. Levysohn i Salmonsen (Salmonsens Konversationsleksikon, 2. udgave, bd. 14, s. 386)



Foreninger fra Danmark
Etableret i 1874
Musikorganisationer i Danmark
Ophørt i 1893
Year One

Year One er en amerikansk komediefilm fra 2009, instrueret af Harold Ramis og produceret af Judd Apatow. Filmen har skuespillerne Jack Black og Michael Cera i hovedrollerne som Zed og Oh.

Handling 
Year One følger jægeren Zed (Jack Black) og samleren Oh (Michael Cera) i deres eventyr gennem de bibelske fortællinger. På deres vej møder de bl.a. Kain og Abel (David Cross og Paul Rudd) og Abraham (Hank Azaria)

Medvirkende 
 Jack Black
 Michael Cera
 Olivia Wilde
 June Raphael
 David Cross
 Paul Rudd
 Hank Azaria
 Juno Temple
 Oliver Platt
 Bill Hader
 Harold Ramis

Se også 
 Frat Pack

Eksterne henvisninger 
 
 Officiel hjemmeside

Amerikanske film fra 2009
Komediefilm fra USA
Film instrueret af Harold Ramis
Film fra Columbia Pictures
Johanna Schopenhauer

Johanna Schopenhauer (født 9. juli 1766 i Gdańsk, død 17. april 1838 i Jena) var en tysk forfatterinde og mor til filosoffen Arthur Schopenhauer.

Johanna Schopenhauer forlod Danzig i 1793, og flyttede til Weimar, hvor hun tilhørte den litterære kreds omkring Johann Wolfgang von Goethe. Hun offentliggjorde rejsefortællinger, romaner og noveller. Hendes værker er samlet i 34 bind, første gang udgivet af Brockhaus i 1830. Flere af hendes romaner er udkommer i dansk oversættelse i første halvdel af 1800-tallet.

Litteratur 
 Frost, Laura: Johanna Schopenhauer; ein Frauenleben aus der klassischen Zeit, Berlin 1905.

Romanforfattere fra Tyskland
Tysksprogede forfattere
Novelleforfattere fra Tyskland
Rejsebogsforfattere fra Tyskland
Lifted

Lifted er en Pixar computeranimeret tegnefilm fra 2006, instrueret af Gary Rydstrom. Dette er den første film, der er blevet instrueret af Rydstrom, som 7 gange har vundet en Oscar, for sit arbejde med lyd og klip vedrørende film.
Denne kortfilm havde premiere sammen med Pixars Ratatouille den 27. juni 2008.

Handling 

En ung alien, Stu, sidder inde i et rumskib og er ved at tage sin eksamen i bortførelse. Han skal fange en sovende farmer ved navn Ernie, under skarpt overvågning af hans lærer, Mr. B. For at dette skal lykkedes for Stu, må han via hukommelsen huske effekten af hver enkel uetikeret knap på den enorme konsol foran ham. Ved at bruge de rigtige knapper, må Stu få skibets arm til at løfte mennesket op fra sin seng, ud af vinduet og ind i rumskiber. Med et par usikre tryk på de forkerte knapper, kommer Stu til at slå den stadig sovende farmer ind i vægge og endeligt loftet Endelig lykkedes det for Stu at manden om bord på skibet, hvor Mr. B over, hvorefter han hurtigt lægger Ernie tilbage i sin seng, og rydder op overalt på den lille gård.

Flov over sin præsentation, begynder Stu at klynke og forsøger at holde sine tårer tilbage. I et sjældent øjeblik af sympati, tilbyder Mr. B., Stu at styrer rumskibet hjem. Fuld af glæde, griber Stu fat om roret og gør klar til at styre skibet op i luften, men i stedet styrtdykker skibet til jorden og knuser farmerens hus. De skibet endelig letter, er hele undersiden af skibet dækket af murbrokker, og afslører et stort krater, hvor der i midten pga skibets arm har efterladt en søjle af jord, hvor på farmeren ligger trygt og stadig sovende i sin seng.

Under rulleteksterne hører man en alarm ringe, farmeren vågner op, skriger et højt skrig, der giver ekko (hvilket betyder at Ernie faldt ned) og til sidst et bump.

Priser 
Lifted blev nomineret i kategorien Bedste animeret kortfilm til det 79. Academy Awards.

Eksterne links 
 Lifted  på Pixars hjemmeside.
 

Amerikanske film fra 2006
Animationsfilm fra USA
Steinar Sverd Johnsen

Steinar Sverd Johnsen er en norsk musiker kendt som keyboardspiller for flere black metal-bands, deriblandt Arcturus og Covenant (det senere The Kovenant). Herudover har han været sessions- og gæstemusiker for flere andre bands såsom Satyricon, Ulver og Ved Buens Ende.

Diskografi

Som medlem

Med Arcturus 
 1990: Promo 90 (demo) – Selvudgivet
 1994: Constellation (ep)
 1996: Aspera Hiems Symfonia 1997: La Masquerade Infernale 1999: Disguised Masters (remixalbum)
 1999: Reconstellation (bootleg)
 2002: The Sham Mirrors 2002: Aspera Hiems Symfonia/Constellation/My Angel (opsamlingsalbum)
 2005: Sideshow Symphonies 2006: Shipwrecked In Oslo (dvd)

 Med Covenant 
 1998: Nexus Polaris Med Mortem 
 1989: Slow Death (demo)

 Som sessionsmusiker 
 Med Satyricon 
 1994: The Shadowthrone Med Ved Buens Ende 
 1995: ...Coiled in Obscurity Som gæst 
 Med Fleurety 
 2000: Department of Apocalyptic Affairs (spor 2, "Face in a Fever")

 Med Ulver 
 1995: Bergtatt - Et Eeventyr i 5 Capitler'' (spor 3, "Capitel III: Graablick blev hun vaer")

Eksterne henvisninger 
 

Black metal-musikere
Keyboardspillere fra Norge
Pianister fra Norge
Rockpianister
Daniel Fredheim Holm

Daniel Fredheim Holm (født 30. juli 1985) er en norsk professionel fodboldspiller, som spiller i Vålerenga. Han er halvbror til sin tidligere medspiller i Vålerenga, Thomas Holm, samt søn af tidligere fodboldspiller, Paal Fredheim.
Fredheim Holm spillede i AaB fra 2009 til 2011, men havde lange skadespauser og opnåede kun 17 kampe for klubben.

Klub karriere 
Fredheim Holm startede som professionel fodboldspiller i den norske klub, Skeid.
Han skiftede i foråret 2004 fra Skeid til Vålerenga IF for 1,5 mio. NOK og blev en del af det Vålerenga-hold, der i 2008 vandt den norske pokalturnering.
Efter sin succes i Vålerenga IF blev han købt af AaB i 2009. Det blev dog aldrig til den store succes i AaB, idet han pga. lange skadespauser kun fik 17 kampe, inden han blev solgt til Rosenborg BK i januar 2011.

Landsholdskarriere 
Han fik sin debut på det norske landshold i marts 2007, hvor han spillede mod Tyrkiet.

Eksterne henvisninger 

Fodboldspillere fra Norge
Fodboldspillere fra AaB
Fodboldspillere fra Rosenborg BK
Fodboldspillere fra Vålerenga IF
Fodboldspillere fra Skeid Fotball
Lifstrup

Lifstrup er en bebyggelse i den nordligste del af Vester Nebel Sogn i Esbjerg Kommune. Den grænser op til Varde Sdr. Plantage, Grimstrup Sogn og Bryndum Sogn. I syd udgør Alslev Å skellet mod resten af sognet. Størsteparten af ejerlavets jord var i gamle dage hede, som er opdyrket i dag.
Byen er kendt tilbage til mindst 1200-tallet, dvs fra vikingetiden. 1323 hed byen Lipsthorp – sandsynligvis er byen navngivet efter en mand ved navn Lip. Den gamle by lå i nærheden af åen. Der var i 1600-tallet kun 4 gårde. I 1787 6 gårde. I løbet af 1800-tallet og begyndelsen af 1900-tallet opstod nye ejendomme på Lifstrup hede. Men især efter 1930 oprettedes mange nye brug. I dag er der 59 gårde og huse. Lifstrup fik egen smedje og købmandsforretning 1930, senere også foderstofforening – alle er nedlagte i dag.

Litteratur 

 Jørgensen, Henning 1991: Vester Nebel sogn 1664 – 1990

Lokaliteter i Esbjerg Kommune
Ølufvad

Ølufvad er en lille bebyggelse i Vester Nebel Sogn i Esbjerg Kommune. Den ligger ved en gammel studedrivervejs (Hovedvej 11) vadested over Alslev Å. Det er ikke et selvstændigt ejerlav, men en del af ejerlavet Ølufgård m.fl.i Vester Nebel sogn. I 1787 bestod Ølufvad af 2 gårde. Den ene gård har sin oprindelse før 1583. Ølufvad Kro fik bevilling til krodrift 1830. Ølufvad fik egen skole 1829, som blev nedlagt 1968. Der blev oprettet telefoncentral i 1911.

Litteratur 
 Jørgensen, Henning 1991: Vester Nebel sogn 1664 – 1990

Lokaliteter i Esbjerg Kommune
Søhale

Søhale er en lidt diffus bebyggelse i den sydøstlige del af Vester Nebel Sogn i Esbjerg Kommune. Der er ikke tale om noget ejerlav, men en del af ejerlavet Ølufgård m.fl. En stor del af områdets jord var i gamle dage hede, som i dag er opdyrket. I selve Søhale var der oprindeligt (1700-tallet) kun en enkelt gård. I løbet af 1800-tallet og 1900-tallet oprettedes en del nye gårde og mindre ejendomme.

Litteratur 
 Jørgensen, Henning 1991: Vester Nebel sogn 1664 – 1990

Lokaliteter i Esbjerg Kommune
Skærbæk (Vester Nebel Sogn)

Skærbæk, tidligere kaldet Schierebech, er en gammel bebyggelse i Vester Nebel Sogn i Esbjerg Kommune. Bebyggelsen eller måske kun gården eksisterede før oprettelsen af hovedgården Ølufgård i 1583. Ved udparcelleringen af hovedgården Ølufgård i 1791 var der 1 gård og 2 huse med jord på Skærbæk mark. Disse blev frasolgt Ølufgård sidst i 1790'erne. Der var også et par jordløse huse, som efterhånden forsvandt.
Omkring 1800 blev oprettet et par nye brug. Siden er et enkelt hus og et nyt husmandsbrug kommet til. Et af de gamle husmandsbrug forsvandt i sidste halvdel af 1800-tallet.
Øluf Mølle, oprindeligt Skærbæk Mølle, hørte egentlig med til Skærbæk, men i tiden under hovedgården Ølufgård blev marken regnet som en del af Ølufgårds mark.

Litteratur 

 Jørgensen, Henning 1991: Vester Nebel sogn 1664 – 1990

Lokaliteter i Esbjerg Kommune
Pfaffenhofen an der Roth

Pfaffenhofen an der Roth (eller: Pfaffenhofen a.d.Roth) er en købstad (markt) i Landkreis Neu-Ulm i Regierungsbezirk Schwaben i den tyske delstat Bayern. Den er hjemsted for Verwaltungsgemeinschaft Pfaffenhofen an der Roth.

Geografi 
Pfaffenhofen ligger ved floden Roth i Region Donau-Iller i Mittelschwaben, 16 km sydøst for Ulm og 45 km nord for Memmingen.

Nabokommuner 
 Nersingen mod nord
 Bibertal mod øst
 Weißenhorn mod syd
 Neu-Ulm og Holzheim mod vest

Inddeling 
I kommunen Pfaffenhofen ligger ud over hovedbyen landsbyerne:
 Balmertshofen
 Berg
 Beuren
 Biberberg
 Diepertshofen
 Erbishofen
 Kadeltshofen mit Remmeltshofen
 Niederhausen
 Raunertshofen
 Roth mit den Weilern Hirbishofen und Luippen
 Volkertshofen

Flypioneren Hermann Köhl er begravet i Pfaffenhofen an der Roth.

Eksterne henvisninger 

Mittelschwaben
Valerij Karpin

Valerij Georgijevitj Karpin (på russisk: Валерий Георгиевич Карпин) (født 2. februar 1969 i Narva, Sovjetunionen) er en tidligere russisk fodboldspiller og nuværende træner, der spillede som midtbanespiller hos flere europæiske klubber, samt for Ruslands landshold. Af hans klubber kan blandt andet nævnes CSKA Moskva og Spartak Moskva i hjemlandet samt de spanske hold Celta Vigo og Real Sociedad.

Landshold 
Karpin spillede i årene mellem 1992 og 2003 72 kampe for Ruslands landshold, hvori han scorede 17 mål. Han repræsenterede sit land ved VM i 1994 og VM i 2002, samt ved EM i 1996.

Eksterne henvisninger 
 Footballdatabase.eu spillerinfo

Fodboldtrænere fra Rusland
Fodboldspillere fra Rusland
Fodboldspillere fra Valencia CF
Fodboldspillere fra Celta de Vigo
Fodboldspillere fra Real Sociedad
Fodboldspillere fra CSKA Moskva
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 2002